cyanic-selkie/wikianc huggingface dataset:
স্ফুলিঙ্গ (চলচ্চিত্র)
সমালোচকদের অভ্যর্থনা
কালের কন্ঠে মার্জিয়া আক্তার "সেলুলয়েডে জাতির জনকের দর্শন ও চিন্তা এবং একাত্তরের স্বাধীনতা যুদ্ধের সঙ্গে বর্তমান তারুণ্যের মেলবন্ধন তথা যোগসূত্র তৈরি"র জন্য তৌকিরকে কৃতিত্ব দিয়েছেন। ছবির সঙ্গীত; আলোক ও শব্দ বিন্যাস, সম্পাদনা; মূখ্য চরিত্রে শ্যামল মাওলা, পরিমনি ও মম আর প্বার্শচরিত্রাভিনেতাদের অনবদ্য ও বিশ্বাসযোগ্য অভিনয়ের প্রশংসা করেন, প্রশংসার পাশাপাশি চিত্রগ্রহণ সম্পর্কে "একই লোকেশনে বার বার শ্যুটিং নান্দনিকতা ও বিশ্বাস যোগ্যতায় ছেদ ঘটিয়েছে"; ক্ষেত্রবিশেষে চিত্রগ্রহণে আপোষ করার কারণে "চলচ্চিত্রের চলমানতা সবসময় অনুভূত হয়নি" মন্তব্য করেন। সারাবাংলা.নেট-এ মোমিন রহমান "‘স্ফুলিঙ্গ’ আসলে সত্যিকারের চলচ্চিত্র ও ফর্মুলাভিত্তিক চলচ্চিত্রের মিশেল" আখ্যা দিয়েছেন। তিনি অমিত দেবনাথের সম্পাদনা, সংলাপ ও শ্যামল মাওলা'র অভিনয়ের প্রশংসা করেন; তবে কাহিনিবিন্যাস ও চিত্রনাট্যে দুর্বলতা দেখেছেন। সমকাল পত্রিকায় এক মিশ্র প্রতিক্রিয়ায় সালাহউদ্দিন লাভলু স্ফুলিঙ্গকে একটি পরিচ্ছন্ন ভাবে নির্মিত ছায়াছবি হিসেবে বর্ণনা করেছেন। তিনি সকল শিল্পীদের অভিনয় বিশেষ করে পরিমনিকে তার পরিমিত অভিনয়ের জন্য বাহবা দিয়েছেন। আলাদা করে নির্মাণ ব্যবস্থাপনা আর সঙ্গীত পরিচালনার জন্য তৌকির ও পিন্টু সম্পর্কে ইতিবাচক মন্তব্য করেন। খামতি হিসেবে ছবির প্রথমার্ধ তার কাছে ধীরগতির মনে হয়েছে। তার ভাষ্যে "প্রথম থেকে শেষ পর্যন্ত যে টানটান গতি থাকা দরকার, সেই জায়গায় একটু দুর্বলতা ছিল।" বাংলা মুভি ডেটাবেজে-এ রহমান মতি স্ফুলিঙ্গকে তৌকীর আহমেদের বিষয় নির্বাচনে সম্পূর্ণ নতুন একটি ছবি হিসেবে বর্ণনা করেছেন। "‘স্ফুলিঙ্গ’ মুক্তিযুদ্ধ ও বঙ্গবন্ধুকে তারুণ্যের ফ্রেমে বেঁধে পরিবেশন করা হয়েছে। দৃষ্টিকোণ অনেকটাই নতুন..." মর্মে মন্তব্য করেছেন। নেপথ্য সঙ্গীত ও মন্থর গতি বাদে সামগ্রিকভাবে চলচ্চিত্রটি তার কাছ থেকে রেটিং পায়।
পুরস্কার
স্ফুলিঙ্গের সংলাপ রচনার জন্য তৌকীর আহমেদ ৪৬তম জাতীয় চলচ্চিত্র পুরস্কারের আসরে শ্রেষ্ঠ সংলাপ রচয়িতা র পুরস্কার পেয়েছেন।
পাপ্পি লিনাক্স
পাপ্পি লিনাক্স (Puppy Linux) একটি হালকা লিনাক্স ডিস্ট্রিবিউশন যেটি সহজে ব্যবহারযোগ্যতা এবং সর্বনিন্ম মেমরি ফুটপ্রিন্টের উপর গুরুত্বারোপ করে। অপারেটিং সিস্টেম চালু হওয়ার পর বুট মিডিয়ামকে রিমোভ করার মাধ্যমে, পুরো সিস্টেমটিই শুধুমাত্র র‍্যাম থেকে চলতে পারে, ।প্যাকেজ ডাউনলোডিং ইউটিলিটি ও হালকা ওয়েব ব্রাউজারের সাথে এবিওয়ার্ড, গ্নুমেরিক এবং এমপ্লেয়ারের মত এপ্লিকেশন অন্তর্ভুক্ত থাকে। ডিস্ট্রিবিউশনটি প্রধানত ব্যারি কাউলার ও পাপ্পি লিনাক্স সম্প্রদায়ের অন্যান্য সদস্য কর্তৃক নির্মিত। উফ নামক একটি টুল ব্যবহার করে অন্যান্য লিনাক্সের বাইনারি প্যাকেজ থেকে পাপ্পি লিনাক্স ডিস্ট্রিবিউশন বিল্ড করা যায়।
বৈশিষ্ট্য
পাপ্পির আগের সংস্করণগুলো উবুন্টুর উপর ভিত্তি করে তৈরি করা হলেও, অধুনা সংস্করণ স্ল্যাকওয়্যার-ভিত্তিক। পাপ্পি আইএসও ফাইলের আয়তন ১৬১ এমবি, এবং পাপ্পি লাইভ এনভায়রনমেন্টে ডিস্ক থেকে সরাসরি বুট হতে পারে। পাপ্পি ২৫৬ এমবি বা তার চেয়ে বেশি র‍্যামে চলতে পারে। তবে সঠিক পারফরমেন্সের জন্যে ৫১২ এমবি র‍্যাম অপরিহার্য।
স্কট কেলি
১৯৯৯ সালের ডিসেম্বর মাসে এস.টি.এস.-১০৩ (STS-103) মহাকাশ ভ্রমণে স্পেস শাটল্ ডিস্কভারির (Space Shuttle Discovery) বৈমানিক হিসাবে কেলি প্রথম মহাকাশ যাত্রা আরম্ভ করেছিলেন। আটদিনের এই অভিযানের লক্ষ্য ছিল হাবল স্পেস টেলিস্কোপে (Hubble Space Telescope) তৃতীয়বারের জন্য কিছু মেরামতি করে তার কার্যদক্ষতা বৃদ্ধি করা। ২০০৭ সালের আগস্ট মাসে এস.টি.এস.-১১৮ (STS-118)র মিশন কমাণ্ডার হিসাবে কেলি দ্বিতীয়বার মহাকাশ ভ্রমণ করেছিলেন। এটি ছিল ISS-এ ১২ দিনের স্পেস শাাটল্ মিশন (Space Shuttle Mission)। কেলির তৃতীয় মহাকাশ ভ্রমণ ছিল ISS-এ অভিযান ২৬র কমাণ্ডার হিসাবে। ২০১০ সালের ৯ অক্টোবরে অভিযান ২৫র সময়ে স্কট কেলি রাশিিয়ান সয়ুজ মহাকাশযানে ভ্রমণ করে ISS-এ উপস্থিত হন এবং অভিযান শেষ হওয়া পর্যন্ত উড়ান অভিযন্তা হিসাবে কর্মরত ছিলেন।
২০১২ সালের নভেম্বর মাসে ISS-এ এক বিশেষ বছরজোড়া মহাকাশ অভিযানের জন্য মিখাইল কর্ণিয়েক’-এর সঙ্গে স্কট কেলিকে নির্বাচন করা হয়।  ২০১৫ সালের ২৭ মার্চ অভিযান ৪৩র আরম্ভে তাঁদের ‘মহাকাশে একবছর’ (Year in Space) অভিযান আরম্ভ হয়। তার পরেই কেলি অভিযান ৪৪ এবং ৪৫র দায়িত্বভার গ্রহণ করেন। ২০১৬ সালের ২৯ ফেব্রুয়ারিতে অর্থাত্ ISSত কেলির বছরজোড়া অভিযান সমাপ্ত হওয়ার সাথে সাথে কেলি টিমোথি কোপ্রাকে ISS-ের দায়িত্বভার প্রদান করেন। ২০১৬ সালের ১ মার্চ সয়ুজ টি.এম.এ.-১৮এম (Soyuz TMA-18M) যানে পৃথিবীতে নামেন।
‘মহাকাশে একবছর’ অভিযানে কেলি মহাকাশে একাই ৩৪০ দিন কাটিয়েছিলেন। কেলির যমজ ভাইৃ মার্ক কেলিও একজন প্রাক্তন মহাকাশচারী। মার্ক এবং স্কট দেখতে হুবহু এক। মার্ক এবং স্কটই ছিলেন মহাকাশ ভ্রমণ করা একমাত্র ভ্রাতৃদ্বয়। ২০১৬ সালের ১২ মার্চ কেলি ২০১৬ সালের এপ্রিল মাসে অবসর নেবেন বলে ঘোষণা করেন।
৯২৬
৯২৬ গ্রেগরীয় বর্ষপঞ্জির একটি সাধারণ বছর।
পরিগণনীয়তা তত্ত্ব (কম্পিউটার বিজ্ঞান)
থাম্ব|গণনা সংক্রান্ত একটি পাঠ্যপুস্তক পরিগণনীয়তা তত্ত্ব, যা পুনরাবৃত্তি(রিকারশন) তত্ত্ব নামেও পরিচিত, যা গাণিতিক যুক্তিবিজ্ঞান, কম্পিউটার বিজ্ঞান ও গণন তত্ত্বের একটি শাখা যার উৎপত্তি হয়েছিল ১৯৩০ এর দশকে গণনযোগ্য ফাংশন ও টিউরিং ডিগ্রী অধ্যয়নের মাধ্যমে। এরপর থেকে এই ক্ষেত্রটি বিস্তার লাভ করেছে সাধারণীকৃত গণনীয়তা ও সংজ্ঞায়ীকরণকে অন্তর্ভুক্ত করার জন্য। এই ক্ষেত্রগুলোতে পরিগণনীয়তা তত্ত্বের সাথে প্রমাণ তত্ত্ব ও কার্যকর বর্ণনামূলক সেট তত্ত্বও মিলিত হয়েছে।
পরিগণনীয়তা তত্ত্ব ও পরিগণনামূলক জটিলতা তত্ত্ব পরস্পর সম্পর্কযুক্ত কিন্তু আলাদা এই অর্থে যে পরিগণনামূলক জটিলতা তত্ত্বে কোন সমস্যা কত দক্ষভাবে সমাধান করা যায় তা নিয়ে গবেষণা করা হয়, সমস্যাটা আদৌ সমাধানযোগ্য কি না, তা নিয়ে নয়।
পরিগণনীয়তা তত্ত্ব মূলত যেসব প্রশ্নের উত্তর দেয় তা হল:
যদিও জ্ঞান ও প্রয়োগের ক্ষেত্রে সীমানা খুব কম, তা সত্ত্বেও গাণিতিক পরিগণনীয়তা তাত্ত্বিকরা আপেক্ষিক পরিগণনীয়তা তত্ত্ব, হ্রাসযোগ্যতা ধারণাসমূহ এবং মাত্রা গঠন নিয়ে পড়াশুনা করা থাকেন; যারা কম্পিউটার বিজ্ঞান শাখায় আছেন তারা পরিগণনামূলক জটিলতা তত্ত্ব, আনুষ্ঠানিক প্রক্রিয়া ও আনুষ্ঠানিক ভাষার উপর মনোযোগ দিয়ে থাকেন।
গণনীয় ও অগণনীয় সেটসমূহ
পরিগণনীয়তা তত্ত্বের উদ্ভব হয় ১৯৩০ এর দশকে, কুর্ট গ্যোডেল, আলোন্‌জো চার্চ, রোজসা পিটার, অ্যালান টুরিং, স্টেফেন ক্লিন ও এমিল পোস্টের কাজের মাধ্যমে।
গবেষকরা যেসব মৌলিক ফলাফল অর্জন করেছেন সেগুলোই টুরিং গণনীয়তাকে অনানুষ্ঠানিক কার্যকর গণনাপদ্ধতির অনানুষ্ঠানিক সংস্করণকে সঠিকভাবে বিধিবদ্ধ করেছে। এসব ফলাফল থেকেই স্টেফেন ক্লিন ১৯৫২ সালে দুটি শব্দ যোগ করেছেন "চার্চের থিসিস"(১৯৫২ঃ৩০০) ও "টুরিং থিসিস" (১৯৫২ঃ৩৭৬) নামে। বর্তমানে  তাদেরকে প্রায়ই একসাথেই ডাকা হয় চার্চ- টুরিং থিসিস নামে, যেটা বলে যে কোন ফাংশন যদি অ্যালগরিদম দ্বারা গণনযোগ্য হয় তাহলে সেটা গণনযোগ্য ফাংশন বা অপেক্ষক। প্রথমে সংশয়ে থাকলেও ১৯৪৬ সালে গোডেন এই নিবন্ধের পক্ষে বিতর্ক করেন
টারস্কি তার ভাষণে গুরুত্ব দিয়েছেন
মুম্বই উত্তর মধ্য লোকসভা কেন্দ্র
মুম্বই উত্তর মধ্য লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি মুম্বাই উপনগরী জেলায় অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল মুম্বাই উত্তর মধ্য লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি মুম্বাই উপনগরী জেলায় অবস্থিত।
মুম্বাই উত্তর মধ্য লোকসভা কেন্দ্র বিজয়ী বর্তমান ও প্রাক্তন সংসদ
মুম্বাই উত্তর মধ্য লোকসভা কেন্দ্র বিজয়ী বর্তমান সংসদ ভারতীয় জনতা পার্টি দলের সদস্য পুনম মহাজন এবং যিনি গত দুই বারের সংসদ (২০১৪ ও ২০১৯)।
আরও পড়ুন
মুম্বাই উত্তর পূর্ব লোকসভা কেন্দ্র নান্দেদ লোকসভা কেন্দ্র‎
পরিগণনামূলক জটিলতা তত্ত্ব
থাম্ব|233x233পিক্সেল|একটি সিদ্ধান্তের সমস্যার কোন ইনপুটে কেবল দুটি সম্ভাব্য আউটপুট আছে, হ্যাঁ বা না (অথবা পর্যায়ক্রমে 1 বা 0) পরিগণনামূলক জটিলতা তত্ত্ব (Computational complexity theory) কম্পিউটার বিজ্ঞানের পরিগণনার তত্ত্বের একটি শাখা যেখানে অ্যালগোরিদমসমূহের scalability তথা বড় মাপের কাজ করার যোগ্যতা সম্পর্কে আলোচনা করা হয়। অ্যালগোরিদমের প্রবিষ্ট বা ইনপুটের আকার বাড়ার সাথে সাথে সেটির জন্য প্রয়োজনীয় সময় ও স্মৃতি বা মেমরির আকার কীরকম বেড়ে যায়, সে সম্পর্কিত বাস্তব সীমারেখা নির্ধারণ করা এই তত্ত্বের আলোচ্য।
অ্যাস্ট্রোস্যাট
thumb| অ্যাস্ট্রোস্যাট (ইংরাজী: Astrosat) হল জ্যোতির্বিজ্ঞান গবেষণার জন্য নির্মিত ভারতের প্রথম উপগ্রহ এবং ২৮ সেপ্টেম্বর তারিখে পি.এস.এল.ভি. উৎক্ষেপন যন্ত্রের সহায়তায় একে সফলভাবে কক্ষপথে স্থাপন করা হয় । ১৯৯৬ সালে উপগ্রহ যোগে বহন করা ভারতীয় এক্স রে' পরীক্ষণ (IXAE)-এর সফলতার পরে ভারতীয় মহাকাশ গবেষণা সংস্থা (ইসরো) পরবর্ত্তী পদক্ষেপ হিসাবে ২০০৪ সালে অ্যাস্ট্রোস্যাট-এর বিকাশের অনুমোদন জানায় ।
ইরফান কুলুথুম থোদি
ইরফান কুলুথুম থোদি (Irfan Kolothum Thodi জন্ম: ৮ ফেব্রুয়ারি ১৯৯০) কেরালার মালাপ্পুরমে জন্মগ্রহণকারী একজন ভারতীয় দৌড়বিদ। তিনি ২০১২ গ্রীষ্মকালীন অলিম্পিকে ২০ কিমি হাঁটা বিভাগের জন্য নির্বাচিত হয়েছিলেন।
ইতিপূর্বে ইরফান পাটিয়ালায় অনুষ্ঠিত ফেডারেশন কাপে প্রতিদ্বন্দ্বিতা করেছিল, যা ১:২২:০৯ সময়ে তার ব্যক্তিগত সেরা রেকর্ড ছিল। ২০১২ গ্রীষ্মকালীন অলিম্পিকে ২০ কিমি হাঁটা প্রতিযোগিতায় ১:২০:২১ সময়ে শেষ করে ১০ম স্থান অর্জন করে নতুন জাতীয় রেকর্ড গড়েন। মার্চ ২০১৩ সালে, ইরফান চীনের তাইচানে অনুষ্ঠিত আইএএএফ ২০ কিমি হাঁটা ইভেন্টে ৫ম হন।
যশোর জুট ইন্ডাস্ট্রিজ লিমিটেড
যশোর জুট ইন্ডাস্ট্রিজ লিমিটেড বাংলাদেশের যশোর জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল।
অবস্থান
এই পাটকলটি বাংলাদেশের দক্ষিণাঞ্চলের খুলনা বিভাগের যশোর জেলার নোয়াপাড়া শিল্পাঞ্চলে অবস্থিত।
ইতিহাস
এই শিল্প প্রতিষ্ঠানটি ১৯৬৭ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
অবকাঠামো
এই বৃহদায়তন শিল্প-কমপ্লেক্সটি ৭৯.৬৩ একর জায়গা জুড়ে অবস্থিত।
কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়।
উৎপাদন ক্ষমতা
এই মিলে রয়েছে ৩১০ হেসিয়ান, ১০০ সেকিং ও ৫৬ সিবিসি লুম এবং গড়ে এর মাসিক উৎপাদন ক্ষমতা ২৮৪ মেট্রিক টন হেসিয়ান, ৩৯৬ মেট্রিক টন সেকিং ও ১১৫ মেট্রিক টন সিবিসি লুম।
নেলসন ক্রিকেট ক্লাব
নেলসন ক্রিকেট ক্লাব (Nelson Cricket Club) ল্যাঙ্কাশায়ারের নেলসন এলাকার সিডহিলভিত্তিক ক্রিকেট ক্লাব। ক্লাবটি ইংল্যান্ডের ল্যাঙ্কাশায়ার লীগে খেলে থাকে। নিজেদের অনুশীলনীর জন্যে নেলসনের সিডহিল মাঠ ব্যবহার করে। ২০১৬ মৌসুমে নীল থম্পসন অধিনায়কত্ব করেন ও তাদের পেশাদার খেলোয়াড় হিসেবে রয়েছেন রায়ান বেইলি।
১৮৬১ সালে দুইটি স্থানীয় ক্লাবকে একীভূত করে নেলসন ক্রিকেট ক্লাব গঠন করা হয়। ১৮৯২ সালে ল্যাঙ্কাশায়ার লীগ প্রবর্তনকালে ক্লাবটি প্রতিষ্ঠাতা সদস্যের ভূমিকায় অবতীর্ণ হয়েছিল। চ্যাম্পিয়নশীপের উদ্বোধনী মৌসুমেই ক্লাবটি শিরোপা জয়লাভে সক্ষমতা দেখায়। এরপর থেকে ক্লাবটি ২১বার লীগের শিরোপা জয় করে। এ সংখ্যাটি অন্য যে-কোন ক্লাবের তুলনায় সর্বাধিক। এ ক্লাবের লিয়ারি কনস্ট্যান্টাইন, কপিল দেব ও স্টিভ ওয়াহ’র ন্যায় বিখ্যাত ক্রিকেটারদের অংশগ্রহণ ছিল।
লিব্রভিল
লিব্রভিল গ্যাবনের রাজধানী ও বৃহত্তম শহর। লিব্রেভিলি এস্তুয়ার প্রদেশে ৬৫ বর্গকিলোমিটার (২৫ বর্গ মাইল) জুড়ে গিনি উপসাগরের নিকটে কোমো নদীর তীরে একটি বন্দর নগরী। ২০১৩ সালের আদম শুমারি অনুসারে এর জনসংখ্যা ৭,০৩,৯০৪ জন।
পরিবহন
thumb|250px|লিব্রেভিলের বন্দর
লিব্রভিল আন্তর্জাতিক বিমানবন্দরটি গ্যাবনের বৃহত্তম বিমানবন্দর এবং এটি শহরের কেন্দ্রস্থল থেকে ১১ কিলোমিটার (৬.৮ মাইল) উত্তরে অবস্থিত।
জাতীয় ট্যাক্সিগুলি শহর জুড়ে চলাচল করে। প্রতিটি জেলার ট্যাক্সিগুলির জন্য নির্দিষ্ট রঙ রয়েছে এবং লিব্রভিলের ট্যাক্সিগুলি লাল রঙের হয়।
ন্যাশনাল সোসাইটি অফ ট্রান্সপোর্ট (এসোগ্রা) ২০১৪ সালে নতুন ট্যাক্সি চালু করে, যা একটি কাউন্টার ব্যবস্থার দ্বারা পরিচালিত হয়।
গ্যাবোনিসি ট্রান্সপোর্ট কোম্পানি লিব্রভিলের সমস্ত জেলায় একটি বাস পরিষেবা পরিচালনা করে।
শিক্ষা
ওমর বনগো বিশ্ববিদ্যালয় ১৯৭০ সালে প্রতিষ্ঠিত হয়।
লিব্রেভিলিতে কয়েকটি উচ্চ আন্তর্জাতিক স্কুল রয়েছে, যার মধ্যে রয়েছে:
ভাষা
বেশ কয়েকটি আফ্রিকান শহরগুলির মধ্যে একটি হল লিব্রভিল, যেখানে স্থানীয় কিছু বৈশিষ্ট্য সহ ফরাসি ভাষা জনগণের মাতৃভাষা হয়ে উঠছে।
অর্থনীতি
শহরটিতে একটি জাহাজ নির্মাণ কেন্দ্র ও কিছু করাতকল রয়েছে। শহরটি থেকে কাঁচামাল হিসাবে কাঠ, রাবার ও কোকো শহরের প্রধান বন্দর এবং ওভেন্দোর গভীর জলের বন্দরের মাধ্যমে রফতানি করা হয়।
গ্যাবন এয়ারলাইন্সের সদর দফতর লিব্রভিলে অবস্থিত। একত্রীভূত হওয়ার আগে, এয়ার গ্যাবন ও গ্যাবন এক্সপ্রেস উভয়ের সদর দফতরটি লিব্রভিল আন্তর্জাতিক বিমানবন্দরে ছিল।
ফরাসি সেনাবাহিনীর ৬ষ্ঠ সামুদ্রিক পদাতিক ব্যাটালিয়নের ঘাঁটি শহরের উত্তর রয়েছে।
ভিডিও অন ডিমান্ড
থাম্ব| ভিওডি প্রযুক্তি ব্যবহার করে [[ফ্লাইট বিনোদন ব্যবস্থা |ফ্লাইট বিনোদন ব্যবস্থার একটি উদাহরণ ]] ভিডিও অন ডিমান্ড (ভিওডি) একটি মিডিয়া বিতরণ পদ্ধতি, যা ব্যবহারকারীদের প্রচলিত ভিডিও প্লেব্যাক ডিভাইস এবং সাধারণ স্থিতিশীল সম্প্রচারের সীমাবদ্ধতা কাটিয়ে ভিডিও দেখার সুযোগ করে দেয়। ১৯৯০ এর দশকে ইন্টারনেট এবং আইপিটিভি প্রযুক্তির বিকাশ অব্যাহত থাকায়, গ্রাহকরা অপ্রচলিত পদ্ধতির দিকে ঝুঁকতে শুরু করেছিল, যা টেলিভিশন এবং ব্যক্তিগত কম্পিউটারে ভিওডির আগমনের সাথে শেষ হয়েছিল।
সম্প্রচারিত টেলিভিশনের মত, ভিওডি পদ্ধতিতে প্রথমে প্রতিটি ব্যবহারকারীর প্রবেশাধিকারের জন্য যথেষ্ট পরিমাণে ব্যান্ডউইথের সাথে একটি ইন্টারনেট সংযোগ থাকা প্রয়োজন। ২০০০ সালে, ফ্রনহোফার ইনস্টিটিউট আইআইএস জেপিইজি২০০০ কোডেকের বিকাশ করে, যা ডিজিটাল সিনেমা প্যাকেজের মাধ্যমে চলচ্চিত্র বিতরণে সক্ষম হয়। এই প্রযুক্তি বৈশিষ্ট্যপূর্ণ-চলচ্চিত্র উৎপাদনের সাথে সম্প্রচারিত টেলিভিশন প্রোগ্রাম অন্তর্ভুক্ত করে পরিষেবা প্রসারিত করে এবং ভিওডি অ্যাপ্লিকেশনগুলির জন্য ব্যান্ডউইথের প্রয়োজনীয়তা কমায়। পরবর্তীকালে ডিজনি, প্যারামাউন্ট, সনি, ইউনিভার্সাল এবং ওয়ার্নার ব্রস ২০০২ সালে ডিজিটাল সিনেমা উদ্যোগ চালু করে।
ইতিহাস
১৯৯০-এর দশকের গোড়ার দিকে ভিওডি পরিষেবা প্রথম আবির্ভুত হয়। তখন পর্যন্ত, এটি ভাবা যায় নি যে, কোনও টেলিভিশন প্রোগ্রাম একটি তামার টেলিফোন তারের সীমাবদ্ধ টেলিযোগযোগ ব্যান্ডউইথের মধ্যে গ্রহণযোগ্য মানের একটি ভিওডি পরিষেবা সরবরাহ করা যাবে, যেখানে একটি ডিজিটাল টেলিভিশন সিগন্যালের প্রয়োজনীয় ব্যান্ডউইথ প্রায় ২০০ এমবিপিএস, আর এটি কথাবার্তার সংকেতের ব্যান্ডউইথের চেয়ে ২,০০০ গুণ বেশি।
দুটি প্রধান প্রযুক্তিগত বিকাশের ফলস্বরূপ ভিওডি পরিষেবা সম্ভব করেছিল: ডিসক্রিট কোসাইন ট্রান্সফর্ম (ডিসিটি) ভিডিও সংক্ষেপণ এবং এসিমেট্রিক ডিজিটাল সাবক্রাইবার লাইন (এডিএসএল) ডেটা সঞ্চালন। ডিসিটি হ'ল একটি সংকোচনের কৌশল যা প্রথমে ভারতীয় বিজ্ঞানী নাসির আহমেদ ১৯৭২ সালে প্রস্তাব করেছিল, এবং পরে ১৯৮৮ সালে এইচ.২৬এক্স ফর্ম্যাট এবং ১৯৯১-এর পরে এমপিইজি ফর্ম্যাটের মতো ভিডিও কোডিং স্ট্যান্ডার্ট -এর জন্য মোশন-কমপেনসেটেড ডিসিটি অ্যালগরিদম অভিযোজিত হয়েছিল। মোশন-কমপেনসেটেড ডিসিটি ভিডিও সংক্ষেপণ টেলিভিশন সিগন্যালের জন্য প্রয়োজনীয় ব্যান্ডউইথের পরিমাণকে উল্লেখযোগ্যভাবে হ্রাস করে, একই সময়ে এডিএসএল একটি তামা টেলিফোনের তারের মধ্যদিয়ে ডেটা প্রেরণের ব্যান্ডউইথ বাড়ায়। এডিএসএল ব্যান্ডউইথকে প্রায় ১০০ কেবিপিএস থেকে বাড়িয়ে ২ এমবিপিএস করে, যখন ডিসিটি সংকোচন একটি টেলিভিশন সিগন্যালের প্রয়োজনীয় ব্যান্ডউইদথকে প্রায় ২০০ এমবিপিএস থেকে হ্রাস করে ২ এমবিপিএস করে। ডিসিটি এবং এডিএসএল প্রযুক্তির সংমিশ্রণে প্রায় ২ এমবিপিএস ব্যান্ডউইথ-এ ভিওডি পরিষেবা বাস্তবায়িত করা সম্ভব হয়েছিল ১৯৯০ এর দশকে।
লেনদেনমূলক
লেনদেনমূলক ভিডিও অন ডিমান্ড (টিভিওডি) এমন একটি বিতরণ পদ্ধতি যেখানে গ্রাহকরা প্রতিটি ভিডিওর জন্য অর্থ প্রদান করে। উদাহরণস্বরূপ, একজন গ্রাহক প্রতিটি মুভি বা টিভি শোর জন্য একটি ফি প্রদান করে। টিভিওডির দুটি উপ-বিভাগ রয়েছে: ইলেক্ট্রনিক সেল থ্রো (ইএসটি), যার মাধ্যমে গ্রাহকরা স্থায়ীভাবে একবার ইন্টারনেটের মাধ্যমে কেনা সামগ্রীর একটি অংশে প্রবেশাধিকার পায় এবং ডাউনলোড টু রেন্ট (ডিটিআর), যার মাধ্যমে গ্রাহকরা ভাড়া নেওয়া সীমিত সময়ের জন্য প্রবেশাধিকার পায়। ইএসটি পরিষেবার উদাহরণের মধ্যে রয়েছে অ্যাপল আইটিউনস স্টোর এবং গুগল প্লে স্টোর, পাশাপাশি ডিটিআর পরিষেবার উদাহরণ মাল্টিচ্যানেল টেলিভিশন (যেমন, কেবল বা স্যাটেলাইট) পরিষেবা।
প্রিমিয়াম
প্রিমিয়াম ভিডিও অন ডিমান্ড (পিভিওডি) হ'ল টিভিওডির একটি সংস্করণ যার গ্রাহকরা ভিডিও-অন-ডিমান্ড সামগ্রীতে প্রবেশের অনুমতি পান দ্রুততার সাথে তবে অনেক বেশি দামে। ২০১১ সালে মার্কিন স্যাটেলাইট টিভি সরবরাহ প্রদানকারী প্রতিষ্ঠান ডায়রেক্টটিভি "হোম প্রিমিয়ার" ব্র্যান্ড নামে মডেলটির একটি সংস্করণ পরীক্ষা করেছিল, যা দর্শকদের হলে সিনেমা মুক্তির ৬০ দিন পরেই মূল স্টুডিও থেকে ৩০ ডলারে ভাড়া নিয়ে মুভিটি দেখার অনুমতি পায়। এটি নিয়মিত টিভিওডির ১২০ দিনের খরচের সমপরিমান; এই সংস্করণটি কয়েক মাস স্থায়ী হয়েছিল।
৯২৮
৯২৮ গ্রেগরীয় বর্ষপঞ্জির একটি অধিবর্ষ।
৯২৯
৯২৯ গ্রেগরীয় বর্ষপঞ্জির একটি সাধারণ বছর।
তথ্য-ভিত্তিক জটিলতা
তথ্য-ভিত্তিক জটিলতা (Information-Based Complexity বা IBC) গণনামূলক জটিলতার একটি শাখা যেখানে ভৌত বিজ্ঞান, অর্থনীতি, প্রকৌশল ও গাণিতিক অর্থসংস্থান শাস্ত্রে উদ্ভূত ধারবাহিক ও অবিচ্ছিন্ন সমস্যাগুলির জন্য সেরা অ্যালগোরিদম ও তাদের গণনামূলক জটিলতা নিয়ে গবেষণা করা হয়।
<!-- please translate: তথ্য-ভিত্তিক জটিলতা has studied such continuous problems as path integration, partial differential equations, systems of ordinary differential equations, nonlinear equations, integral equations, fixed points, and very high-dimensional integration. All these problems involve functions (typically multivariate) of a real or complex variable. Since one can never obtain a closed-form solution of the problems of interest one has to settle for a numerical solution. Since a function of a real or complex variable cannot be entered into a digital computer, the solution of continuous problems involves partial information. To give a simple illustration, in the numerical approximation of an integral, only samples of the integrand at a finite number of points are available. In the numerical solution of partial differential equations the functions specifying the boundary conditions and the coefficients of the differential operator can only be sampled. Furthermore, this partial information can be expensive to obtain. Finally the information is often contaminated by noise.
The goal of information-based complexity is to create a theory of computational complexity and optimal algorithms for problems with partial, contaminated and priced information, and to apply the results to answering questions in various disciplines. Examples of such disciplines include physics, economics, mathematical finance, computer vision, control theory, geophysics, medical imaging, weather forecasting and climate prediction, and statistics. The theory is developed over abstract spaces, typically Hilbert or Banach spaces, while the applications are usually for multivariate problems.
Since the information is partial and contaminated, only approximate solutions can be obtained. IBC studies computational complexity and optimal algorithms for approximate solutions in various settings. Since the worst case setting often leads to negative results such as unsolvability and intractability, settings with weaker assurances such as average, probabilistic and randomized are also studied. A fairly new area of IBC research is continuous quantum computing. -->
৯৩০
৯৩০ গ্রেগরীয় বর্ষপঞ্জির একটি সাধারণ বছর।
বেলের প্রতিবর্ত
বেলের প্রতিবর্ত (বা palpebral oculogyric reflex ) একটা চিকিৎসা বিজ্ঞানের চিহ্ন যেখানে চোখ বন্ধ করতে চেষ্টা করলে চোখটি ওপরে এবং বাইরে পাক খেতে থাকে। বেশিরভাগ মানুষের ক্ষেত্রে চোখ ওপরে উঠে যেতে দেখা যায় এবং এটি এক রক্ষামূলক কৌশল। এই প্রতিবর্তটিকে স্কটিশ শল্য চিকিৎসক এবং শরীরতত্ববিদ চার্লস বেল-এর নামে নামকরণ করা হয়েছে।
প্রায় ৭৫% লোকের ক্ষেত্রে বেলের প্রতিবর্ত দেখা যায়। চোখের অনিষ্ট হওয়ার আশঙ্কা হ'লে (যেমন কোনো ব্যক্তির কর্নিয়া স্পর্শ করতে করা প্রচেষ্টা) এই রক্ষামূলক প্রতিবর্তী কৌশল পাওয়া যায়। গিয়া বারি সিন্ড্রোমে (Guillain–Barré syndrome) বা অন্য রোগে দ্বিপাক্ষিক বেলের পক্ষাঘাত হ'লে অর্বিকুলারিস অকুলি পেশী দুর্বল হয়ে পড়ে এবং তখন এই প্রতিবর্ত লক্ষণীয় হয়। স্বাস্থ্যবান মানুষ চোখ জোরে কচলালে পাতার পিছনদিকে হওয়া এই ঘটনাকে অবশ্য রোগের চিহ্ন বলে গণ্য করতে হয় না।
সহবর্তমানতা (কম্পিউটার বিজ্ঞান)
thumb|200px|[[ভোজনরত দার্শনিক সমস্যা, শেয়ারকৃত সম্পদ ও সহবর্তমানতার উপর একটি ধ্রুপদী সমস্যা]] কম্পিউটার বিজ্ঞানে সহবর্তমানতা (Concurrency) বলতে একই সিস্টেমে একাধিক পরিগণনামূলক প্রক্রিয়া যখন একই সময়ে নির্বাহ হয় ও একে অপরের সাথে ক্রিয়া করে, সেই অবস্থাকে বোঝানো হয়।
ফানেরন
ফানেরন (গ্রীক φανερός phaneros "যাকে চাওয়া যায়" বা "যাকে দেখা যায়") হ'ল আমাদের জ্ঞানেন্দ্রীয়সমূহের (দেখা, শোনা ইত্যাদির দ্বারা) আমাদের দেখানো বাস্তব বিশ্বের রূপ।
শব্দের উৎস
এই শব্দ সর্বপ্রথম চার্লস সেণ্ডার্স পায়ার্স ব্যবহার করেছিলেন: ফানেরনের দ্বারা আমি বোঝাতে চাই আমার মনে উপস্থাপন করা কোনো উপায় বা কোনো অনুভূতিকে, বাস্তবে এটি কোনো বাস্তব বস্তুর সঙ্গে মিলবে বা মিলবে না। যদি আপনি প্রশ্ন করেন কখন, এবং কার মনে উপস্থিত, আমি উত্তর দেব যে আমি সেই প্রশ্নসমূহ সম্বন্ধে নিরুত্তর থাকব এরও, কখনো এই কথায় সন্দেহ মনোরঞ্জিত না করে যে সেটা সব যে বৈশিষ্ট্য আমি পেয়েছি সেটা সব সময় সকল মনে উপস্থিত।"
সুজাতা মহাপাত্র
সুজাতা মহাপাত্র (জন্ম ২৭শে জুন ১৯৬৮) হলেন ওড়িশি নৃত্যশৈলীর ভারতীয় ধ্রুপদী নৃত্যশিল্পী এবং শিক্ষক। তিনি তাঁর নৃত্যের পারদর্শিতার জন্য সংগীত নাটক অকাদেমি পুরস্কার সহ বহু পুরস্কার পেয়েছেন। গুরু কেলুচরণ মহাপাত্রের পুত্র গুরু রতিকান্ত মহাপাত্র কে তিনি বিবাহ করেছেন এবং তাঁদের একটি কন্যা আছে - প্রীতিশা মহাপাত্র।
প্রথম জীবন এবং পটভূমি
সুজাতা মহাপাত্র ১৯৬৮ সালে ভারতের ওড়িশা রাজ্যের বালেশ্বর জেলার জন্মগ্রহণ করেছিলেন। সমৃদ্ধ সাংস্কৃতিক পরিবারে জন্মগ্রহণ করে, তিনি একটি শৈল্পিক পরিবেশে বেড়ে উঠেছিলেন যা তাঁর সৃজনশীলতাকে সূক্ষ্মভাবে পুষ্ট করেছিল এবং নাচের প্রতি তাঁর সহজাত আগ্রহ নিয়ে এসেছিল। বাড়িতে একটি শৈল্পিক পরিবেশ এবং পিতামাতার উৎসাহ সুজাতাকে ওড়িশি শেখার প্রেরণা দিয়েছিল। তিনি গুরু সুধাকর সাহুর কাছ থেকে অল্প বয়সেই ওড়িশি শিখতে শুরু করেছিলেন।
পেশাগত জীবন
সুজাতা মহাপাত্র ওড়িশা জুড়ে বিভিন্ন অনুষ্ঠানে গুরু সুধাকর সাহুর নৃত্যের দলের সাথে শাস্ত্রীয় ওড়িশি নৃত্য এবং ওড়িশি লোকনৃত্য শুরু করেছিলেন। কেলুচরণ মহাপাত্রের অধীনে তাঁর নৃত্যশৈলীর বিকাশ ঘটে এবং তিনি তাঁর প্রজন্মের অন্যতম প্রধান ওড়িশি নৃত্য শিল্পী হয়ে উঠতে পেরেছিলেন। সুজাতা মহাপাত্র ভারত এবং অন্যান্য দেশগুলিতে একক নৃত্য শিল্পী হিসেবে এবং তাঁর শ্বশুর দ্বারা প্রতিষ্ঠিত সৃজন ডান্স ট্রুপের শীর্ষস্থানীয় সদস্য হিসেবে নৃত্য প্রদর্শন করেছেন।
২০১১ সালের জুলাই মাসে, নিজের শহর বালেশ্বরে, তিনি একটি ওড়িশি প্রতিষ্ঠান খোলেন এবং তার নাম দেন- গুরু কীর্তি সৃজন।
পুরস্কার
সুজাতা মহাপাত্র ২০১৪ সালে চেন্নাইয়ের কৃষ্ণ গণ সভা থেকে নৃত্য চূড়ামণি উপাধি পেয়েছেন।
তিনি দূরদর্শনের শীর্ষস্থানীয় শিল্পী এবং আইসিসিআর এর অসামান্য বিভাগীয় শিল্পীর তকমা পেয়েছেন।
ফিলিস্তিন মুক্তি সংস্থা
মুনাজ্জামাত্‌ আল তাহ্‌রি ফিলিস্তিনিয়াহ্‌ (পিএলও) (منظمة التحرير الفلسطينية; ) নামক সংগঠনটি ১৯৬৪ সালে একটি স্বাধীন ফিলিস্তিন রাষ্ট্র গঠনের উদ্দেশ্যে প্রতিষ্ঠিত হয়। ১০০ এর বেশি দেশ এই সংগঠনকে ফিলিস্তিনিদের ন্যায়সংগত প্রতিনিধি হিসেবে বিবেচনা করে ও এর সাথে কূটনৈতিক সম্পর্ক বজায় রেখেছে। ১৯৭৪ সাল থেকে পিএলও জাতিসংঘে পর্যবেক্ষক মর্যাদা ভোগ করছে।   ১৯৯১ সালে মাদ্রিদ সম্মেলনের আগ পর্যন্ত যুক্তরাষ্ট্র ও ইসরায়েল একে একটি সন্ত্রাসী সংগঠন হিসেবে দেখত। ১৯৯৩ সালে ইসরায়েলের অস্তিত্ব মেনে নেয় এবং জাতিসংঘের ২৪২ ও ৩৩৮ নং প্রস্তাব স্বীকার করে নেয় ও সহিংসতা প্রত্যাখ্যান করে। এর প্রতিক্রিয়ায় ইসরায়েল সরকারিভাবে পিএলওকে ফিলিস্তিনিদের প্রতিনিধি হিসেবে মেনে নেয়।
২০০১ গোপালগঞ্জ রোমান ক্যাথলিক গির্জায় বোমা হামলা
২০০১ গোপালগঞ্জ রোমান ক্যাথলিক গির্জায় বোমা হামলা ৩ জুন ২০০১, গোপালগঞ্জ রোমান ক্যাথলিক গির্জায় বোমা বিস্ফোরণে ১০ জন নিহত এবং ২৬ জন আহত হয়।
পটভূমি
বাংলাদেশ একটি মুসলিম সংখ্যাগরিষ্ঠ দেশ যেখানে ক্যাথলিক জনসংখ্যা জনসংখ্যার ০.৩ শতাংশ। খ্রিস্টান সম্প্রদায়ের বিরুদ্ধে ধর্মীয়ভাবে অনুপ্রাণিত হামলাকে "বিরল" হিসাবে বর্ণনা করা হয়েছিল।
আক্রমণ
গোপালগঞ্জ জেলার বানারীপাড়ায় ক্যাথলিক গির্জায় বোমা বিস্ফোরণের ঘটনা ঘটেছে। বিস্ফোরণে দশজন নিহত হয়েছেন। গোপালগঞ্জ বাংলাদেশের তৎকালীন প্রধানমন্ত্রী শেখ হাসিনার নিজ জেলা। এই ঘটনায় পুলিশ ইসলামপন্থীদের সন্দেহ করে। বোমাটি বিস্ফোরিত হওয়ার সময় গির্জাটি সাপ্তাহিক প্রার্থনা করছিল।
তদন্ত
মিডিয়া রিপোর্ট অনুযায়ী সন্ত্রাসী গোষ্ঠী জামাত-উল-মুজাহিদিন বাংলাদেশের নেতা শাইখ আবদুর রহমান পুলিশের কাছে স্বীকার করেছেন যে গির্জায় বোমা হামলার পিছনে তার গ্রুপ ছিল। বোমা হামলার ঘটনায় হরকাতুল জিহাদ আল-ইসলামি বাংলাদেশের প্রধান মুফতি আবদুল হান্নানকে রিমান্ডে নেওয়া হয়েছে।
প্রতিক্রিয়া
বাংলাদেশের রোমান ক্যাথলিক গির্জায় আর্চবিশপ মাইকেল রোজারিও এই হামলাকে "বর্বর" বলে বর্ণনা করেন এবং আশা করেন সরকার দোষীদের খুঁজে বের করবে।
নিজামউদ্দিন আহমেদ
খাজা নিজামউদ্দিন আহমেদ (also spelled as Nizam ad-Din Ahmad and Nizam al-Din Ahmad) (born 1551, died 1621/1030 AH) ছিলেন মধ্যযুগে ভারতের একজন মুসলিম ইতিহাসবিদ। তিনি মুহাম্মদ মুকিম ই হারাওয়ির পুত্র ছিলেন। তিনি সম্রাট আকবরের মীর বকশি ছিলেন। তার কর্ম তাবাকাত ই আকবরি গ্রন্থে গজনভি রাজবংশ থেকে শুরু করে ১৫৯৩-৪ সাল পর্যন্ত সময়ের সাধারণ ইতিহাস বর্ণিত হয়েছে।
রোহিঙ্গা জাতীয় ফুটবল দল
রোহিঙ্গা জাতীয় ফুটবল দল (Rohingya national football team) হচ্ছে আন্তর্জাতিক ফুটবলে মিয়ানমারের (যা আরাকান, বার্মা নামেও পরিচিত) রাখাইন রাজ্যের একটি মুসলিম জাতিগত গোষ্ঠী রোহিঙ্গার প্রতিনিধিত্বকারী পুরুষদের জাতীয় দল, যার সকল কার্যক্রম রোহিঙ্গার ফুটবলের সর্বোচ্চ নিয়ন্ত্রক সংস্থা মালয়েশীয় রোহিঙ্গা অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা এশিয়ান ফুটবল কনফেডারেশনের সদস্যপদ লাভ করেনি। রোহিঙ্গা ভিশন টিভি, কিক প্রজেক্ট (এনজিও) এবং অস্ট্রেলিয়া সরকার এই দলটির পৃষ্ঠপোষকতা করছে।
ফিফা এবং এশিয়ান ফুটবল কনফেডারেশনের সদস্যপদ না থাকার ফলে রোহিঙ্গা এপর্যন্ত একবারও ফিফা বিশ্বকাপ এবং এএফসি এশিয়ান কাপে অংশগ্রহণ করতে পারেনি।
৯৩১
৯৩১ গ্রেগরীয় বর্ষপঞ্জির একটি সাধারণ বছর।
মধ্যপ্রাচ্য
মধ্যপ্রাচ্য ( আরবি : الشرق الأوسط : Ash–Sharq Al–Awsat) হল একটি ভূ-রাজনৈতিক অঞ্চল, যা আরব উপদ্বীপ, এশিয়া মাইনর, (হাতাই প্রদেশ ছাড়া তুরস্কের এশীয় অংশ), পূর্ব থ্রেস ( তুরস্কের ইউরোপীয় অংশ), মিশর, ইরান, লেভান্ট ( আশ-শাম ও সাইপ্রাস), ইরাক ও ইয়েমেনের সুকাত্রা প্রদেশের সমন্বয়ে গঠিত। মধ্যপ্রাচ্য শব্দটি ২০ শতকের গোড়ার দিকে শুরু হওয়া নিকট প্রাচ্য (দূর প্রাচ্যের বিপরীতে) শব্দের প্রতিস্থাপন হিসাবে ব্যাপকভাবে ব্যবহৃত হয়। "মধ্যপ্রাচ্য" শব্দটির পরিবর্তিত সংজ্ঞা নিয়ে কিছু বিভ্রান্তির জন্ম দেয় এবং কেউ কেউ একে বৈষম্যমূলক বা খুব ইউরোপকেন্দ্রিক শব্দ বলে মনে করে। এই অঞ্চলে পশ্চিম এশিয়ার ( ইরানসহ) বেশিরভাগ অঞ্চল অন্তর্ভুক্ত রয়েছে। তবে দক্ষিণ ককেশাস, মিশরের সিনাই ও তুরস্কের পূর্ব থ্রেস অঞ্চল মধ্যপ্রাচ্যের অন্তর্ভুক্ত নয়। মধ্যপ্রাচ্যের বেশিরভাগ দেশ মুসলিম সংখ্যাগরিষ্ঠ।
মধ্যপ্রাচ্যের অধিকাংশ দেশ (মোট ১৮টির মধ্যে ১৩টি) আরব বিশ্বের অংশ। এই অঞ্চলের সর্বাধিক জনবহুল দেশগুলি হল মিশর, তুরস্ক ও ইরান এবং সৌদি আরব আয়তনের দিক থেকে মধ্যপ্রাচ্যের বৃহত্তম দেশ। এই অঞ্চলের ইতিহাস প্রাচীনকাল থেকেই শুরু হয় এবং সহস্রাব্দ ধরে এর ভূ-রাজনৈতিক গুরুত্ব স্বীকৃত।  ইহুদি, খ্রিস্ট ও ইসলামসহ বেশ কয়েকটি প্রধান ধর্মের উৎপত্তিস্থল হল মধ্যপ্রাচ্য। আরবরা এই অঞ্চলের প্রধান আর্থ–সামাজিক গোষ্ঠী; তাদের পরে রয়েছে যথাক্রমে তুর্কি ,পারস্যিক, কুর্দি, আজারি, কিবতীয়, ইহুদি, অ্যাসিরীয়, ইরাকি তুর্কমেন, ইয়াজিদি ও গ্রীক সাইপ্রিয়টরা।
মধ্যপ্রাচ্য অঞ্চলজুড়ে সাধারণত গরম ও শুষ্ক জলবায়ু থাকে; বিশেষত আরব ও মিশরীয় অঞ্চলে। মিশরের নীলনদ, ইরাকের দজলা ও ফোরাত নদী এবং পূর্ব-ভূমধ্যসাগরীয় অঞ্চলের অধিকাংশ এলাকা জুড়ে প্রবাহিত জর্দান নদীর অববাহিকা সীমিত অঞ্চলে কৃষি –ব্যবস্থা সচল রাখতে বেশ কয়েকটি প্রধান নদী সেচ সরবরাহ করে। এই অঞ্চলগুলি সম্মিলিতভাবে উর্বর অর্ধচন্দ্র হিসাবে পরিচিত এবং ইতিহাসবিদরা দীর্ঘকাল ধরে এ অঞ্চলকে সভ্যতার শৃঙ্গ হিসাবে উল্লেখ করেন। । এর বিপরীতে পূর্ব-ভূমধ্যসাগরীয় উপকূল এবং তুরস্কের বেশিরভাগ অংশে শুষ্ক গ্রীষ্ম ও শীতল, আর্দ্র শীতসহ ভূমধ্যসাগরের মত তুলনামূলক নাতিশীতোষ্ণ জলবায়ু রয়েছে। পারস্য উপসাগরের তীরবর্তী বেশির ভাগ দেশেই পেট্রোলিয়ামের বিশাল মজুদ রয়েছে। বিশেষ করে আরব উপদ্বীপের রাষ্ট্রগুলি পেট্রোলিয়াম রপ্তানি থেকে অর্থনৈতিকভাবে ব্যাপক লাভবান হয়। শুষ্ক জলবায়ু ও জীবাশ্ম জ্বালানী শিল্পের উপর অত্যধিক নির্ভরতার কারণে গোটা মধ্যপ্রাচ্য উভয়ই জলবায়ু পরিবর্তনে ব্যাপক অবদান রাখে এবং একটি অঞ্চল এটি দ্বারা মারাত্মক নেতিবাচকভাবে প্রভাবিত হবে বলে ধারণা করা হচ্ছে।
এই অঞ্চলটিকে বোঝাতে আরো কিছু ধারণা প্রচলিত আছে। এর মধ্যে রয়েছে বৃহত্তর মধ্যপ্রাচ্য ও উত্তর আফ্রিকা (মেনা), এটি মাগরেব ও সুদানকেও অন্তর্ভুক্ত করে ( যা মধ্যপ্রাচ্যের অংশ নয়) অথবা এমন "বৃহত্তর মধ্যপ্রাচ্য", এর মধ্যে পূর্ব আফ্রিকা, মৌরিতানিয়া, আফগানিস্তান ও পাকিস্তানেরও কিছু অংশ অন্তর্ভুক্ত রয়েছে এবং কখনও কখনও মধ্য এশিয়া এবং দক্ষিণ ককেশাসও এর অন্তর্ভুক্ত হয়ে থাকে।
পরিভাষা
"মধ্যপ্রাচ্য" শব্দটি ১৮৫০- এর দশকে ব্রিটিশ ইন্ডিয়া অফিস থেকে উদ্ভূত হতে পারে। তবে মার্কিন নৌ কৌশলবিদ আলফ্রেড থায়ের মাহান ১৯০২ সালে "আরব ও ভারতের মধ্যবর্তী অঞ্চলকে" বোঝাতে এই   শব্দটি ব্যবহার করার পর আরো ব্যাপকভাবে পরিচিত হয়ে ওঠে। এই সময়ে ব্রিটিশ সাম্রাজ্যের ও রুশ সাম্রাজ্যের মাঝে মধ্য এশিয়ায় প্রভাব বিস্তারের লক্ষ্যে প্রতিদ্বন্দ্বিতা চলছিল। এই প্রতিদ্বন্দ্বিতা পরবর্তীতে গ্রেট গেম নামে পরিচিত হয়। আলফ্রেড মাহান কেবল এই অঞ্চলের কৌশলগত গুরুত্বই উপলব্ধি করেননি; বরং তিনি এর কেন্দ্র পারস্য উপসাগরের গুরুত্বও উপলব্ধি করেন। তিনি পারস্য উপসাগর-বর্তী অঞ্চলটিকে মধ্যপ্রাচ্য হিসাবে চিহ্নিত করেন এবং তিনি বলেন যে, মিশরের সুয়েজ খালের পরে রুশদের ব্রিটিশ ভারতের দিকে অগ্রসর হওয়া থেকে বিরত রাখার জন্য এটি ব্রিটেনের নিয়ন্ত্রণের জন্য সবচেয়ে গুরুত্বপূর্ণ পথ। ১৯০২ সালের সেপ্টেম্বরে ব্রিটিশ সংবাদপত্র ন্যাশনাল রিভিউতে প্রকাশিত "পারস্য উপসাগর ও আন্তর্জাতিক সম্পর্ক" প্রবন্ধে তিনি প্রথম এই শব্দটি ব্যবহার করেন। তিনি বলেন,"মধ্যপ্রাচ্য, যদি আমি এমন একটি শব্দ গ্রহণ করি, যা আমি দেখিনি, তাহলে কোনো দিন তার মাল্টা এবং সেইসাথে তার জিব্রাল্টার প্রয়োজন হবে। নৌবাহিনীর গতিশীলতার গুণ রয়েছে, যা সাময়িক অনুপস্থিতির সুবিধা বহন করে; কিন্তু অপারেশনের প্রতিটি দৃশ্যে এটিকে রিফিট, সরবরাহের ঘাঁটি খুঁজে বের করতে হবে এবং দুর্যোগের ক্ষেত্রে নিরাপত্তার ভিত্তি স্থাপন করতে হবে। ব্রিটিশ নৌবাহিনীর এডেন, ভারত এবং পারস্য উপসাগরে সুযোগ সৃষ্টি হলে শক্তিতে মনোনিবেশ করার সুবিধা থাকা উচিত'।"মাহানের নিবন্ধটি দ্য টাইমসে পুনর্মুদ্রিত হয়েছিল এবং অক্টোবরে স্যার ইগনাটিয়াস ভ্যালেন্টাইন চিরোলের লেখা "দ্য মিডল ইস্টার্ন কোয়েশ্চেন" শিরোনামে একটি ২০-নিবন্ধসম্পন্ন সিরিজে নিবন্ধটিকে অনুসরণ করা হয়েছিল। এই সিরিজ চলাকালীন স্যার ইগনাশিয়াস মধ্যপ্রাচ্যের সংজ্ঞা সম্প্রসারিত করেন এবং এতে তিনি বলেন যে, মধ্যপ্রাচ্য এশিয়ার সেই অঞ্চলগুলি যেগুলি ভারতের সীমানা পর্যন্ত বিস্তৃত হয় বা ভারতে যাওয়ার পথ নির্দেশ করে।"  ১৯০৩ সালে সিরিজটি শেষ হওয়ার পর দ্য টাইমস শব্দটির পরবর্তী ব্যবহার থেকে উদ্ধৃতি চিহ্ন সরিয়ে দেয়।
দ্বিতীয় বিশ্বযুদ্ধের আগ পর্যন্ত তুরস্ক ও ভূমধ্যসাগরের পূর্ব উপকূলকে কেন্দ্র করে অবস্থিত এলাকাগুলিকে "নিকট প্রাচ্য" হিসাবে উল্লেখ করার প্রথা ছিল এবং "দূরপ্রাচ্য" বলতে তখন চীন ও এর পার্শ্ববর্তী এলাকা বোঝানো হতো। কিন্তু মধ্যপ্রাচ্য বলতে তখন কেবল মেসোপটেমিয়া থেকে বার্মা পর্যন্ত অঞ্চলকে বোঝানো হত অর্থাৎ নিকট প্রাচ্য ও দূর প্রাচ্যের মধ্যবর্তী অঞ্চল। ১৯৩০ এর দশকের শেষের দিকে ব্রিটিশরা এ অঞ্চলে তাদের সামরিক বাহিনীর জন্য কায়রোভিত্তিক একটি মধ্যপ্রাচ্য কমান্ড প্রতিষ্ঠা করে। তখন থেকে "মধ্যপ্রাচ্য" শব্দটি ইউরোপ ও মার্কিন যুক্তরাষ্ট্রে বিস্তৃত ব্যবহার লাভ করে। এরই ধারাবাহিকতায় শব্দটির অন্যান্য ব্যবহারের মতোই ১৯৪৬ সালে ওয়াশিংটন ডিসিতে মিডল ইস্ট ইনস্টিটিউট প্রতিষ্ঠিত হয়।
যদিও "দক্ষিণ-পশ্চিম এশিয়া" বা "সোয়াসিয়া"-র মতো অ-ইউরোপকেন্দ্রিক শব্দগুলি খুব কমই ব্যবহৃত হয়; তবে এর সংজ্ঞায় আফ্রিকীয় দেশ মিশরের অন্তর্ভুক্তি এই জাতীয় পদগুলি ব্যবহারের কার্যকারিতা নিয়ে প্রশ্ন তুলেছে।
ব্যবহার ও সমালোচনা
থাম্ব|মধ্যপ্রাচ্য নিয়ে ১৯৫৭ সালের একটি [[মার্কিন যুক্তরাষ্ট্রের চলচ্চিত্র|মার্কিন চলচ্চিত্র।]] 'মধ্য' শব্দটির সংজ্ঞা নিয়ে কিছু বিভ্রান্তি রয়েছে। প্রথম বিশ্বযুদ্ধের আগে বলকান এবং উসমানীয় সাম্রাজ্যকে বোঝাতে ইংরেজিতে "নিকট প্রাচ্য" ব্যবহার করা হতো এবং তখন "মধ্যপ্রাচ্য" বলতে ককেশাস, পারস্য ও আরব ভূমি এবং কখনো কখনো আফগানিস্তান, ভারত ও অন্যান্য অঞ্চলকে উল্লেখ করা হতো। এর বিপরীতে "দূরপ্রাচ্য" পূর্ব এশিয়ার দেশগুলিকে নির্দেশ করে ব্যবহৃত হতো। (যেমন: চীন, জাপান ও কোরিয়া)।
১৯১৮ সালে উসমানি সাম্রাজ্যের পতনের সাথে সাথে "নিকট প্রাচ্য" শব্দটি ইংরেজিতে সাধারণ ব্যবহারের বাইরে চলে যায় এবং তখন 'মধ্যপ্রাচ্য' শব্দটি মুসলিম বিশ্বের পুনরায় উদীয়মান দেশগুলোর ক্ষেত্রে প্রয়োগ করা হয়। যাহোক, "নিকট প্রাচ্য" ব্যবহারটি প্রত্নতত্ত্ব ও প্রাচীন ইতিহাসসহ বিভিন্ন প্রাতিষ্ঠানিক শাখা কর্তৃক ধরে রাখা হয় এবং এটি "মধ্যপ্রাচ্য" শব্দটির অনুরূপ একটি অঞ্চল বর্ণনা করে। (প্রাচীন নিকট প্রাচ্য দেখুন)
মার্কিন যুক্তরাষ্ট্র সরকার কর্তৃক "মধ্যপ্রাচ্য" শব্দটির প্রথম আনুষ্ঠানিক ব্যবহার হয় ১৯৫৭ সালের আইজেন হাওয়ার মতবাদে, যা সুয়েজ সংকটের সাথে সম্পর্কিত ছিল। মার্কিন সেক্রেটারি অফ স্টেট জনফস্টার ডুলেস মধ্যপ্রাচ্যকে "পশ্চিমে লিবিয়া, পূর্বে পাকিস্তান, উত্তরে সিরিয়া ও ইরাক এবং দক্ষিণে আরব উপদ্বীপ এবং সুদান ও ইথিওপিয়াসহ সংজ্ঞায়িত করেছেন।" ১৯৫৮ সালে স্টেট ডিপার্টমেন্ট ব্যাখ্যা করে যে, "নিকট প্রাচ্য" ও "মধ্যপ্রাচ্য" শব্দগুলি বিনিময়যোগ্য এবং এই অঞ্চলটিতে কেবল মিশর, সিরিয়া, ফিলিস্তিন, লেবানন, জর্ডান, ইরাক, সৌদি আরব, কুয়েত, বাহরাইন এবং কাতার অন্তর্ভুক্ত আছে।
"মধ্যপ্রাচ্য" শব্দটিকে সাংবাদিক লুয়ে খরাইশ এবং ইতিহাসবিদ হাসান হানাফী ইউরোপকেন্দ্রিক সেইসাথে উপনিবেশবাদী শব্দ বলেও সমালোচনা করেছেন। অ্যাসোসিয়েটেড প্রেস স্টাইলবুক মতে, পূর্বে নিকট প্রাচ্য শব্দটি দূরতর পশ্চিম দেশগুলিকে নির্দেশ করত এবং মধ্যপ্রাচ্য পূর্বের দেশগুলিকে উল্লেখ করত; তবে এখন তারা সমার্থক। এটি নির্দেশ করে যে,"মধ্যপ্রাচ্য ব্যবহার করুন, যদি না নিকট প্রাচ্য একটি গল্পে একটি উৎস দ্বারা ব্যবহার করা হয়। (ইংরেজির ক্ষেত্রে) Mideast (মিড ইস্ট) গ্রহণযোগ্য, তবে Middle East (মিডল ইস্ট) পছন্দের।"
অনুবাদ
অন্যান্য ইউরোপীয় ভাষায় নিকট প্রাচ্য ও মধ্যপ্রাচ্যের মতো শব্দের ব্যবহার রয়েছে। কিন্তু যেহেতু এটি একটি আপেক্ষিক বর্ণনা, তাই এদের অর্থগুলি দেশের উপর নির্ভর করে এবং সাধারণত ইংরেজি পদ থেকে ভিন্ন হয়। জার্মান ভাষায় Naher Osten ( অর্থ: প্রাচ্যের নিকটবর্তী) শব্দটি এখনো প্রচলিত রয়েছে (আজকাল মিটলার ওস্টেন শব্দটি ইংরেজি উৎস থেকে অনূদিত প্রেস টেক্সটগুলিতে আরো বেশি সাধারণ হয়ে গিয়েছে, যদিও এর একটি স্বতন্ত্র অর্থ রয়েছে) এবং রুশ ভাষায় Ближний Восток বা Blizhniy Vostok; বুলগেরীয় ভাষায় Близкия Изток, পোলীয় ভাষায় Bliski Wschód; ক্রোয়েশীয় ভাষায় Bliski istok ( যার অর্থ নিয়ার ইস্ট ) এই অঞ্চলের জন্য একমাত্র উপযুক্ত শব্দ হিসেবে রয়ে গেছে। তবে কয়েকটি ভাষায় "মধ্যপ্রাচ্য" শব্দের সমতুল্য শব্দ রয়েছে। যেমন : ফরাসি ভাষায় ময়েন-ওরিয়েন্ট, সুইডীয় ভাষায় মেলানোস্টার্ন, স্পেনীয় ভাষায় ওরিয়েন্ট মেডিও বা মেডিও ওরিয়েন্ট, এবং ইতালীয় ভাষায় মেডিও ওরিয়েন্ট ।
সম্ভবত পশ্চিমা সংবাদপত্রের প্রভাবের কারণে মধ্য প্রাচ্যের আরবি প্রতিশব্দ 'الشرق الأوسط' (Ash-Sharq al-Awsaṭ) মূলধারার আরবি প্রেসে প্রমিত ব্যবহার হয়ে উঠেছে। যার অর্থ উত্তর আমেরিকা এবং পশ্চিম ইউরোপে ব্যবহৃত হওয়া "মধ্যপ্রাচ্য" শব্দের মতোই। । মাশরিক উপনামটি (প্রাচ্যের মূল আরবি থেকে উদ্ভূত) আরবি ভাষী বিশ্বের পূর্ব অংশ (মাগরেব হচ্ছে পশ্চিম অংশ) লেভান্তের চারপাশের ভিন্নভাবে সংজ্ঞায়িত একটি অঞ্চলকে নির্দেশ করে। যদিও শব্দটি পাশ্চাত্যে উদ্ভূত হয়েছিল, আরবি ছাড়াও মধ্যপ্রাচ্যের অন্যান্য ভাষাও এর অনুবাদ ব্যবহার করে। মধ্যপ্রাচ্যের জন্য ফার্সি প্রতিশব্দ হল خاورمیانه ( খাভার-ই মিয়ানেহ ), হিব্রু המזרח התיכון (হামিজরাচ হাতিখন), তুর্কি Orta Doğu এবং গ্রীক ভাষায় হল Μέση Ανατολή (মেসি আনাতোলি )।
দেশ ও অঞ্চল
ঐতিহ্যগতভাবে মধ্যপ্রাচ্যের অন্তর্ভুক্ত আরব, এশিয়া মাইনর, পূর্ব থ্রেস, মিশর, ইরান, লেভান্ত, ইরাক এবং সুকাত্রা দ্বীপপুঞ্জকে বিশেষভাবে বিবেচনা করা হয়। এ অঞ্চলে ১৭টি জাতিসংঘ-স্বীকৃত দেশ ও একটি ব্রিটিশ বিদেশী অঞ্চল অন্তর্ভুক্ত রয়েছে।
মধ্যপ্রাচ্যের অন্যান্য সংজ্ঞা
কয়েকটি ধারণা প্রায়ই মধ্যপ্রাচ্যের সাথে সমান্তরাল হয়ে আসছে। বিশেষ করে নিকট প্রাচ্য, উর্বর চন্দ্রকলা ও লেভান্ত। নিকট প্রাচ্য, উর্বর চন্দ্রকলা এবং লেভান্ত হল ভৌগলিক ধারণা, যা আধুনিক মধ্যপ্রাচ্যের বৃহৎ অংশকে নির্দেশ করে এবং ভৌগোলিক অর্থে নিকট প্রাচ্য মধ্যপ্রাচ্যের সবচেয়ে নিকটবর্তী। এছাড়া আরবি ভাষী হওয়ার কারণে প্রাথমিকভাবে উত্তর আফ্রিকার মাগরেব অঞ্চলকেও কখনো কখনো এর অন্তর্ভুক্ত করা হয়।
দক্ষিণ ককেশাসের দেশগুলিকেও (যেমন: আর্মেনিয়া, আজারবাইজান ও জর্জিয়া) মাঝে মাঝে মধ্যপ্রাচ্যের সংজ্ঞায় অন্তর্ভুক্ত করা হয়।
বৃহত্তর মধ্যপ্রাচ্য ছিল একটি রাজনৈতিক শব্দ, যা ২১ শতাব্দীর প্রথম দশকে মুসলিম বিশ্বের সাথে সম্পর্কিত বিভিন্ন দেশকে বোঝানোর জন্য ব্যবহৃত হয়। বিশেষত আফগানিস্তান, ইরান, পাকিস্তান ও তুরস্ককে বোঝাতে দ্বিতীয় বুশ প্রশাসন দ্বারা এটি তৈরি করা হয়েছিল মধ্য এশিয়ার বিভিন্ন দেশও মাঝে মাঝে এর অন্তর্ভুক্ত হয়।
ইতিহাস
সভ্যতা গঠনের আগে প্রস্তর যুগে মধ্যপ্রাচ্যজুড়ে উন্নত সংস্কৃতি গড়ে ওঠে। কৃষিজীবীদের দ্বারা কৃষি জমির অনুসন্ধান ও পশুপালকদের দ্বারা যাজকীয় জমির অনুসন্ধানের ফলে এই অঞ্চলের মধ্যে বিভিন্ন স্থানান্তর ঘটেছিল এবং এর মাধ্যমেই এই অঞ্চলে জাতিগত ও জনসংখ্যার রূপরেখা তৈরি হয়েছিল।
মধ্যপ্রাচ্য ব্যাপকভাবে সবচেয়ে বিখ্যাত সভ্যতাগুলির সূতিকাগার হিসেবে পরিচিত। ইতিহাসের প্রাচীনতম সভ্যতা মেসোপটেমিয়া সভ্যতা (সুমেরীয়, আক্কাদীয়, অ্যাসিরীয়া ও ব্যাবিলনিয়া), মিশরীয় ও লেভান্তের কিশসহ সকল সভ্যতা নিকট প্রাচ্যের উর্বর চন্দ্রকলা ও নীল উপত্যকা অঞ্চলে উদ্ভূত হয়েছিল। এই সকল সভ্যতা এশিয়া মাইনরের হিট্টাইট, গ্রীক, হুরিয়ান এবং ইউরাটিয়ান সভ্যতা; ইরানের এলাম ও তার মধ্যবর্তী সভ্যতা, সেইসাথে লেভান্তের সভ্যতা (যেমন এবলা, মারি, নগর, উগারিত, কেনান, আরামিয়া, মিতান্নি, ফেনিসিয়া) এবং আরব উপদ্বীপের ( মাগান, শেবা, ইরাম) মতো সভ্যতাগুলিকে অনুসরণ করেছিল। নতুন অ্যাসিরীয় সাম্রাজ্যের অধীনে নিকট প্রাচ্য প্রথমে ব্যাপকভাবে একীভূত হয়েছিল ; তারপরে হাখমানেশি সাম্রাজ্য পরবর্তীতে মেসিডোনীয় সাম্রাজ্য দ্বারা এবং এর পরে কিছু পরিমাণে ইরানী সাম্রাজ্য (যেমন : পার্থিয়ান ও সাসানি সাম্রাজ্য ), রোমান সাম্রাজ্য এবং বাইজেন্টাইন সাম্রাজ্য দ্বারা একীভূত হয়েছিল। এই অঞ্চলটি রোমান সাম্রাজ্যের বৌদ্ধিক ও অর্থনৈতিক কেন্দ্র হিসাবে কাজ করেছিল এবং সাসানি সাম্রাজ্যের পরিধির কারণে একটি ব্যতিক্রমী গুরুত্বপূর্ণ ভূমিকা পালন করেছিল। এভাবে রোমান শাসকরা সাসানি ও বেদুইনদের অভিযান ও আক্রমণ থেকে রক্ষা করার একমাত্র উদ্দেশ্যে এই অঞ্চলে তাদের পাঁচ বা ছয়টি সৈন্যদল স্থাপন করেছিল।
খ্রিস্টীয় চতুর্থ শতাব্দী থেকে মধ্যপ্রাচ্য তখনকার দুটি পরাশক্তি বাইজেন্টাইন সাম্রাজ্য ও সাসানি সাম্রাজ্যের কেন্দ্রে পরিণত হয়। এই অঞ্চলটি মধ্যযুগের পরবর্তী ইসলামি খিলাফতের অধীনে ছিল এবং এই অঞ্চলেই ইসলামি স্বর্ণযুগের বিকাশ ঘটে, যা খ্রিস্টীয় ৭ম শতাব্দী থেকে এই অঞ্চলে ইসলামি বিজয়ের সাথে সাথে শুরু হয়েছিল। এটি প্রথমে সমগ্র মধ্যপ্রাচ্যকে একটি স্বতন্ত্র অঞ্চল হিসাবে একত্র করে এবং প্রভাবশালী ইসলামি আরব জাতিগত পরিচয় তৈরি করে, যার বেশিরভাগ (তবে একচেটিয়াভাবে নয়) আজও টিকে আছে।
মধ্যপ্রাচ্যে ছয়শ বছরেরও বেশি সময় ধরে আধিপত্য বিস্তারকারী চারটি খিলাফত ছিল রাশিদুন খিলাফত, উমাইয়া খিলাফত, আব্বাসীয় খিলাফত ও ফাতেমীয় খিলাফত। এছাড়াও এই অঞ্চলে মঙ্গোলরা আধিপত্য বিস্তার করতে আসে এবং আর্মেনিয়া রাজ্যও একদা এই অঞ্চলের কিছু অংশকে তাদের প্রদেশের অন্তর্ভুক্ত করে। সেলজুকরা এই অঞ্চলে শাসন করে এবং তুর্কো -ফার্সি সংস্কৃতির বিস্তার করে। ফ্রাঙ্করা ক্রুসেড যুদ্ধের ফলে কিছু রাজ্যের দখল পায়, যা প্রায় দু শতাব্দী ধরে টিকে থাকে। জোসিয়া রাসেল ১০০০ সালে "ইসলামি অঞ্চল" হিসাবে অভিহিত করা অঞ্চলের জনসংখ্যা প্রায় ১২.৫ মিলিয়ন হিসেবে অনুমান করেছেন। এর মধ্যে আনাতোলিয়ায় ৮ মিলিয়ন, সিরিয়ায় ২ মিলিয়ন এবং মিশরে ১.৫ মিলিয়ন জনসংখ্যা ছিল বলে ধারণা করা হয়েছিল। ষোড়শ শতাব্দীর পর থেকে মধ্যপ্রাচ্যে আবারো দুই প্রধান শক্তি আধিপত্য বিস্তার করতে শুরু করে। এর মধ্যে পশ্চিমে বর্তমান তুরস্ক কেন্দ্রীক উসমানীয় সাম্রাজ্য এবং পূর্বে পারস্য বা বর্তমান ইরান-কেন্দ্রীক সফবীয় রাজবংশ। সেই সাথে ইউরোপীয় উপনিবেশবাদী শক্তিগুলোও মধ্যপ্রাচ্যের দিকে এগিয়ে আসতে থাকে।
আধুনিক মধ্যপ্রাচ্যের বর্তমান কাঠামো গঠন শুরু হয় প্রথম বিশ্বযুদ্ধের পরে। বিশ্বযুদ্ধে উসমানীয় সাম্রাজ্য কেন্দ্রীয় শক্তির সাথে মিত্রতা করে এবং যুদ্ধে ব্রিটিশ সাম্রাজ্য ও তাদের মিত্রদের কাছে পরাজিত হয়। তবে প্রাথমিকভাবে উসমানীয় সাম্রাজ্য ব্রিটিশ ও ফরাসি আদেশের অধীনে কয়েকটি পৃথক দেশে বিভক্ত হয়ে যায়। এই ধরনের অন্যান্য ঘটনাগুলির মধ্যে রয়েছে ১৯৪৮ সালে ইসরায়েলের প্রতিষ্ঠা এবং ১৯৬০ এর দশকের শেষের দিকে মধ্যপ্রাচ্য থেকে ইউরোপীয় শক্তি বিশেষ করে ব্রিটেন এবং ফ্রান্সের চূড়ান্ত প্রস্থান। ১৯৭০ এর দশক থেকে মার্কিন যুক্তরাষ্ট্রের ক্রমবর্ধমান প্রভাবের কারণে কিছু অংশে তাদের প্রভাব প্রতিষ্ঠিত হয়েছিল।
২০ শতকে এই অঞ্চলের খনিজ তেলের উল্লেখযোগ্য মজুদ এটিকে নতুন কৌশলগত ও অর্থনৈতিক গুরুত্ব প্রদান করেছে। ১৯৪৫ সালের দিকে এখানে তেলের ব্যাপক উৎপাদন শুরু হয়। সৌদি আরব, ইরান, ইরাক, কুয়েত ও সংযুক্ত আরব আমিরাতের প্রচুর পরিমাণে তেল-সম্পদ রয়েছে। এ অঞ্চলে ধারণাকৃত তেলের মজুদ, বিশেষত সৌদি আরব ও ইরানের মজুদ সারা বিশ্বে শীর্ষস্থান দখল করে আছে। ফলে আন্তর্জাতিক তেল কার্টেল ওপেকে মধ্যপ্রাচ্যের দেশগুলি সর্বদা আধিপত্যশীল।
স্নায়ুযুদ্ধ চলাকালীন মধ্যপ্রাচ্য ছিল দুটি পরাশক্তি এবং তাদের মিত্রদের মধ্যে আদর্শিক লড়াইয়ের একটি নাট্যমঞ্চ ; একদিকে ন্যাটো ও মার্কিন যুক্তরাষ্ট্র এবং অন্যদিকে সোভিয়েত ইউনিয়ন ও তার ওয়ারশ চুক্তি। কারণ তারা উভয় আঞ্চলিক মিত্রদের প্রভাবিত করার প্রতিযোগিতায় লিপ্ত ছিল। রাজনৈতিক অমিল ছাড়াও দুটি ব্যবস্থার মধ্যে "আদর্শগত দ্বন্দ্ব" ছিল। তদুপরি লুইস ফসেট যেমন যুক্তি দিয়েছেন যে, উভয়ের মাঝে বিতর্কের অনেক গুরুত্বপূর্ণ ক্ষেত্রের মধ্যে এও ছিল যে, এই গুরুত্বপূর্ণ অঞ্চলে কৌশলগত সুবিধা অর্জনের জন্য পরাশক্তিদের আকাঙ্ক্ষা এবং এই অঞ্চলে থাকা তেলের সুবিশাল ভান্ডার। এটি এমন একটি প্রেক্ষাপটে চলছিল, যখনে তেল পশ্চিমা বিশ্বের অর্থনীতির জন্য ক্রমবর্ধমান গুরুত্বপূর্ণ হয়ে উঠছিল। এসব প্রাসঙ্গিক কারণে মার্কিন যুক্তরাষ্ট্র আরব বিশ্বকে সোভিয়েতের প্রভাব থেকে সরানোর চেষ্টা করছিল। ২০ ও ২১ শতক জুড়ে অঞ্চলটি আপেক্ষিক শান্তি এবং সহনশীলতার সময়কালেও সুন্নি ও শিয়াদের মধ্যে সংঘর্ষ অনুভব করেছে।
জনসংখ্যা
থাম্ব|মনসেলের [[মানচিত্র; প্রথম বিশ্বযুদ্ধের পূর্বে মধ্যপ্রাচ্যের একটি ব্রিটিশ নৃতাত্ত্বিক মানচিত্র।]]
জাতিগোষ্ঠী
আরবরা মধ্যপ্রাচ্যের বৃহত্তম জাতিগোষ্ঠী; তাদের পরে রয়েছে পারস্যিক (ইরানি), তুর্কি, আজেরি, সিরীয় ও ইরাকি তুর্কমেনরা। আরবরা ছাড়াও এ অঞ্চলের আদি নৃতাত্ত্বিক গোষ্ঠীর মধ্যে রয়েছে আরামীয়, অ্যাসিরিয়, বেলুচ, বারবার, কিবতীয়, দ্রুজ, গ্রীক সাইপ্রিয়ট, ইহুদি, কুর্দি, লুর, মান্দায়িয়, শমরীয়, শাবাক, তাত ও জাজা। ইউরোপীয় জাতিগোষ্ঠী যারা এই অঞ্চলে স্থায়ী হয়েছে তাদের মধ্যে রয়েছে : আলবেনীয়, বসনীয়, সার্কাসিয় ( কাবার্ডিয়সহ), ক্রিমীয় তাতার, গ্রীক, ফ্রাঙ্কো-লেভান্তীয়, ইতালো-লেভান্তীয় ও ইরাকি তুর্কমেনরা। এছাড়া অন্য অভিবাসী জনগোষ্ঠীর মধ্যে রয়েছে: চীনা, ফিলিপিনো, ভারতীয়, ইন্দোনেশীয়, পাকিস্তানি, পশতুন, রোমানীয় ও আফ্রো-আরব।
অভিবাসন
মধ্যপ্রাচ্যে শ্রমবাজারের সংকীর্ণতার জন্য অভিবাসন পূর্বে একটি গুরুত্বপূর্ণ ভূমিকা পালন করেছে। ১৯৭০ ও ৯০ এর দশকে পারস্য উপসাগরের তীরবর্তী আরব রাষ্ট্রগুলি বিশেষ করে মিশর, ইয়েমেন এবং লেভান্তের দেশগুলির শ্রমিকদের জন্য ইউরোপ কর্মসংস্থানের একটি সমৃদ্ধ উৎস হয়ে উঠেছিল। ফ্রান্সসহ ইউরোপের দেশগুলি তখন ঔপনিবেশিক সম্পর্কের কারণে উত্তর আফ্রিকার দেশগুলি থেকে তরুণ শ্রমিকদের আকৃষ্ট করেছিল। ইন্টারন্যাশনাল অর্গানাইজেশন ফর মাইগ্রেশনের মতে, আরব দেশগুলি থেকে ১৩ মিলিয়ন প্রথম প্রজন্মের অভিবাসী বিশ্বের বিভিন্ন দেশে রয়েছে । আরব দেশগুলির প্রবাসীরা এই অঞ্চলে আর্থিক ও মানব পুঁজির সঞ্চালনে গুরুত্বপূর্ণ অবদান রাখে।
২০০৯ সালে আরব দেশগুলি মোট ৩৫.১ বিলিয়ন মার্কিন ডলার রেমিট্যান্স পেয়েছিল এবং অন্য আরব দেশগুলি থেকে জর্ডান, মিশর ও লেবাননে পাঠানো রেমিট্যান্স তাদের ও অন্যান্য আরব দেশগুলির মধ্যে বাণিজ্য আয়ের তুলনায় ৪০ থেকে ১৯০ শতাংশ বেশি। সোমালিয়ায় গৃহযুদ্ধের ফলে সোমালি প্রবাসীদের আকার ব্যাপকভাবে বৃদ্ধি পেয়েছে। অনেক শিক্ষিত সোমালি মধ্যপ্রাচ্যের দেশগুলির পাশাপাশি ইউরোপ ও উত্তর আমেরিকায় চলে গিয়েছে। তুরস্ক, ইসরায়েল ও ইরানের মতো মধ্যপ্রাচ্যের অনারব দেশগুলিতেও অভিবাসন গতিশীলতার ক্ষেত্রে গুরুত্বপূর্ণ বিষয়।
আরব দেশগুলি থেকে অভিবাসনকারীদের একটি বিশেষ সংখ্যা জাতিগত ও ধর্মীয় সংখ্যালঘুদের থেকে উৎপাদিত হয়েছে, যারা জাতিগত বা ধর্মীয় নিপীড়নের মুখোমুখি হয়ে অভিবাসী হয়েছে এবং তারা অবশ্যই জাতিগত আরব, ইরানী বা তুর্কি নয়। এই কারণেই গত শতাব্দীতে বিপুল সংখ্যক কুর্দি, ইহুদি, অ্যাসিরিয়, গ্রীক, আর্মেনীয় ও ম্যান্ডিয়ানরা ইরাক, ইরান, সিরিয়া এবং তুরস্কের মতো দেশ ছেড়ে চলে গেছে। ১৯৭৯ সালের ইসলামী বিপ্লবের পরে ইরান থেকে খ্রিস্টান, বাহাই, ইহুদি ও জরথুস্ত্রীয়দের মতো অনেক ধর্মীয় সংখ্যালঘু জাতি চলে গিয়েছে।
ধর্ম
ধর্মের ক্ষেত্রে মধ্যপ্রাচ্য খুবই বৈচিত্র্যময়। কারণ অনেক প্রধান ধর্মের উৎপত্তি এখানেই হয়েছে। ইসলাম হল মধ্যপ্রাচ্যের বৃহত্তম বড় ধর্ম। তবে সেখান থেকে উদ্ভূত অন্যান্য ধর্ম, যেমন: ইহুদি ও খ্রিস্টান ধর্মেরও অনেক অনুসারী রয়েছে। খ্রিস্টান সম্প্রদায়গুলি মধ্যপ্রাচ্যে একটি গুরুত্বপূর্ণ ভূমিকা পালন করে এবং তারা লেবাননের মোট জনসংখ্যার ৪০.৫% গঠন করেছে। লেবাননের রাষ্ট্রপতি, মন্ত্রিসভার অর্ধেক এবং সংসদের অর্ধেক সদস্য লেবাননের বিভিন্ন খ্রিস্টান সংস্কৃতির অনুসরণ করে। এছাড়া গুরুত্বপূর্ণ সংখ্যালঘু ধর্মগুলি হল: বাহাই ধর্ম, ইয়ারসানি ধর্ম, ইয়াজিদি,জরথুষ্ট্রীয়, মেন্ডীয়বাদ, দ্রুজ ও শাবাকি। প্রাচীনকালে এ অঞ্চলটি মেসোপটেমীয় ধর্ম, কানানি ধর্ম, মানি ধর্মসহ বিভিন্ন ধর্মের আবাসস্থল ছিল।
ভাষা
ভাষাভাষীর সংখ্যা বিবেচনায় মধ্যপ্রাচ্যে ছয়টি শীর্ষ ভাষা হলো : আরবি, ফার্সি, তুর্কি, কুর্দি, হিব্রু ও গ্রীক। আরবি ও হিব্রু আফ্রো-এশীয় ভাষা পরিবারের সদস্য এবং ফার্সি, কুর্দি ও গ্রীক ভাষা ইন্দো-ইউরোপীয় ভাষা পরিবারের অন্তর্গত। তুর্কি ভাষা তুর্কি ভাষা পরিবারের অন্তর্গত। এছাড়াও মধ্যপ্রাচ্যে প্রায় ২০টি সংখ্যালঘু ভাষা প্রচলিত আছে। আরবি তার সমস্ত উপভাষাসহ মধ্যপ্রাচ্যের সবচেয়ে ব্যাপকভাবে প্রচলিত কথ্য ভাষা। আধুনিক প্রমিত আরবি সমস্ত উত্তর আফ্রিকা এবং পশ্চিম এশিয়ার দেশগুলির দাপ্তরিক ভাষা। প্রতিবেশী অনারব দেশগুলির কিছু সংলগ্ন এলাকায় আরবি উপভাষাগুলিও বলা হয়। এটি আফ্রো-এশীয় ভাষার সেমিটীয় শাখার সদস্য। বেশ কিছু আধুনিক দক্ষিণ আরবি ভাষা যেমন: মেহরি ও সুকাত্রীয় ইয়েমেন এবং ওমানে কথ্যভাষা হিসেবে ব্যবহৃত হয়। সেমেটীয় ভাষা পরিবারের আরেকটি ভাষা আরামীয় ও এর প্রচলিত উপভাষাগুলি প্রধানত অ্যাসিরিয় ও মেন্ডীয়দের মাঝে প্রচলিত আছে। এছাড়াও মিশরে একটি আমাজিঘ-ভাষী সম্প্রদায় রয়েছে।
ফার্সি দ্বিতীয় সর্বাধিক কথ্য ভাষা। যদিও এটি কেবল ইরান ও প্রতিবেশী দেশগুলির কিছু সীমান্ত এলাকায় বলা হয়; কিন্তু দেশটি এই অঞ্চলের অন্যতম বৃহত্তম ও জনবহুল। ফার্সি ইন্দো-ইউরোপীয় ভাষার পরিবারের ইন্দো-ইরানীয় শাখার অন্তর্গত। এ অঞ্চলে কথিত অন্য পশ্চিম ইরানী ভাষাগুলির মধ্যে রয়েছে আচোমে, দাইলামি, কুর্দি উপভাষা, সেমানি ও লুরি। তৃতীয়-সর্বোচ্চ কথ্য ভাষা হল তুর্কি এবং এটি মূলত তুরস্কের মধ্যে সীমাবদ্ধ। তবে তুরস্ক এই অঞ্চলের বৃহত্তম এবং   জনবহুল দেশগুলির। তুরস্ক ছাড়াও এটি প্রতিবেশী দেশগুলিতে প্রচলিত আছে। এটি তুর্কি ভাষার একটি সদস্য, যার উৎপত্তি পূর্ব এশিয়ায়। আরেকটি তুর্কি ভাষা হল আজারবাইজানীয় ভাষা। আজারবাইজানী লোকজন ছাড়াও ইরানের আজারিরা এই ভাষায় কথা বলে।
ইংরেজি আক্রোতিরি ও দেকিলিয়ার অন্যতম সরকারী ভাষা। এটি সাধারণত মিশর, জর্ডান, ইরান, কুর্দিস্তান, ইরাক, কাতার, বাহরাইন, সংযুক্ত আরব আমিরাত ও কুয়েতের মতো দেশে বিশেষ করে মধ্য ও উচ্চ শ্রেণীর মধ্যে দ্বিতীয় ভাষা হিসাবে শেখানো এবং ব্যবহৃত হয়।  এটি সংযুক্ত আরব আমিরাতের কিছু আমিরাতের একটি প্রধান ভাষাও। এছাড়া এটি ইস্রায়েলে অ্যাংলোফোন দেশ (যুক্তরাজ্য, যুক্তরাষ্ট্র ও অস্ট্রেলিয়া) থেকে আগত ইহুদি অভিবাসীদের মাঝে স্থানীয় ভাষা হিসাবেও ব্যবহৃত হয়। ইসরায়েলে দ্বিতীয় ভাষা হিসাবে ইংরেজি ব্যাপকভাবে বোঝা ও বলা যায়।
মধ্যপ্রাচ্যের কয়েকটি দেশে ফরাসি ভাষা শেখানো হয় এবং লেবাননের অনেক সরকারি সুযোগ-সুবিধা এবং মিডিয়াতে ব্যবহার করা হয়। মিশর ও সিরিয়ার কিছু প্রাথমিক ও মাধ্যমিক বিদ্যালয়ে এটি পড়ানোও হয়। মাল্টীয় ভাষা যা একটি সেমেটীয় ভাষা, এটি মিশরের ফ্রাঙ্কো-মাল্টীয় প্রবাসীরা ব্যবহার করে। ইসরায়েলে ফরাসী ইহুদিদের ব্যাপক অভিবাসনের কারণেে এটি ইসরায়েলের প্রায় ২০০,০০০ ইহুদিদের স্থানীয় ভাষাও।এই অঞ্চলে আর্মেনীয় ভাষাভাষীদেরও পাওয়া যায়। জর্জীয় প্রবাসীরা জর্জীয় ভাষায় কথা বলে।
১৯৯০ এর দশকের শেষের দিকে দেশত্যাগের কারণে ইসরায়েলি জনসংখ্যার একটি বড় অংশ রুশ ভাষায় কথা বলে। রুশ বর্তমান ইসরায়েলে ব্যবহৃত একটি জনপ্রিয় অনানুষ্ঠানিক ভাষা। খবর, রেডিও ও সাইন বোর্ডগুলি হিব্রু এবং আরবি ভাষার পরে সারা দেশে রুশ ভাষায় পাওয়া যায়। সার্কাসীয়ও এই অঞ্চলের স্থানীয় ভাষা। ইস্রায়েলের প্রায় সমস্ত সার্কাসিয় জাতির লোক এই ভাষায় কথা বলে। এছাড়াও মধ্যপ্রাচ্যের বৃহত্তম রোমানীয়-ভাষী সম্প্রদায় ইজরায়েলে পাওয়া যায়। ১৯৯৫ সালের হিসাব মতে, সেখানে রোমানীয় ভাষায় মোট জনসংখ্যার ৫% কথা বলে থাকে।
বাংলা, হিন্দি ও উর্দু মধ্যপ্রাচ্যের বেশ কয়েকটি দেশের অভিবাসী সম্প্রদায়ের লোকেরা ব্যবহার করে থাকে। যেমন: সৌদি আরব ( সেখানে জনসংখ্যার ২০–২৫% দক্ষিণ এশীয়), সংযুক্ত আরব আমিরাত ( সেখানে ৫০- ৫৫% দক্ষিণ এশীয়) ও কাতার। এ সকল দেশে প্রচুর সংখ্যক পাকিস্তানী, বাংলাদেশী ও ভারতীয় অভিবাসী রয়েছে।
অর্থনীতি
২০০৯ সালের ১ জুলাই প্রকাশিত বিশ্বব্যাংকের বিশ্ব উন্নয়ন সূচক ডাটাবেস মতে, ২০০৮ সালে নাম মাত্র জিডিপির পরিপ্রেক্ষিতে মধ্যপ্রাচ্যে তিনটি বৃহত্তম অর্থনীতি ছিল তুরস্ক ( $৭৯৪,২২৮), সৌদি আরব ( $৪৫৭,৬০১) ও ইরান ( $৩৮৫,১৪৩)। মাথাপিছু নামমাত্র জিডিপির ক্ষেত্রে সর্বোচ্চ র‍্যাঙ্কিঙে থাকা দেশগুলি হল কাতার ( $৯৩,২০৪), আরব আমিরাত ($৫৫,০২৮), কুয়েত ( $৪৫,৯২০) এবং সাইপ্রাস ($৩২,৭৪৫)। এছাড়া তুরস্ক ($১,০২৮,৮৯৭), ইরান ($৮৩৯,৪৩৮) ও সৌদি আরব ($৫৮৯,৫৩১) জিডিপি-পিপিপির পরিপ্রেক্ষিতে বৃহত্তম অর্থনীতি ছিল। মাথাপিছু (পিপিপি)-ভিত্তিক আয়ের ক্ষেত্রে সর্বোচ্চ র‍্যাঙ্কিঙের দেশগুলি হল কাতার ($৮৬,০০৮), কুয়েত ($৩৯,৯১৫), আরব আমিরাত ($৩৮,৮৯৪), বাহরাইন ($৩৪,৬৬২) ও সাইপ্রাস ($২৯,৮৫৩)৷ মাথাপিছু আয়ের (পিপিপি) পরিপ্রেক্ষিতে মধ্যপ্রাচ্যের সর্বনিম্ন র‍্যাঙ্কিঙের দেশ হল যুদ্ধবিধ্বস্ত গাজা ও স্বায়ত্তশাসিত ফিলিস্তিন (পশ্চিম তীর ) কর্তৃপক্ষ ($১,১০০)।
মধ্যপ্রাচ্যের দেশগুলির অর্থনৈতিক কাঠামো এই অর্থে ভিন্ন যে, কিছু দেশ শুধুমাত্র তেল এবং তেল-সম্পর্কিত পণ্য (যেমন: সৌদি আরব, আরব আমিরাত ও কুয়েত) রপ্তানির উপর ব্যাপকভাবে নির্ভরশীল। তবে অন্যদের এর বাইরে একটি অত্যন্ত বৈচিত্র্যময় অর্থনৈতিক ভিত্তি রয়েছে (যেমন: যেমন সাইপ্রাস, ইসরায়েল, তুরস্ক ও মিশর)। মধ্যপ্রাচ্য অঞ্চলে শিল্পের মধ্যে রয়েছে : তেল ও তেল–সম্পর্কিত পণ্য, কৃষি, তুলা, গবাদিপশু, দুগ্ধ, কাপড়, চামড়াজাত পণ্য, অস্ত্রোপচারের যন্ত্রপাতি, প্রতিরক্ষা সরঞ্জাম (যেমন: বন্দুক, গোলাবারুদ, ট্যাঙ্ক, সাবমেরিন, ফাইটার জেট, ইউএভি, মিসাইল ইত্যাদি) এবং আরব আমিরাত ও বাহরাইনের ক্ষেত্রে ব্যাংকিং অর্থনীতির একটি গুরুত্বপূর্ণ খাত।